R: Fiecare proiect are ritmul propriu de dezvoltare. Cu cât este mai vechi un proiect, cu atât mai mult s-a construit pe el. O altă variabilă e mărimea proiectului – cu cât e mai mare, cu atât sunt mai multe șanse ca să se miște mai rapid lucrurile. În plus, să nu uităm vechea vorbă românească ”omul sfințește locul”. Dacă cei care au cumpărat terenul l-au cumpărat doar pentru a-i crește prețul în viitor și nu au făcut absolut nimic acolo, normal că în zona respectivă nu s-a construit nimic (proiectul Tulburița – 65 loturi) – unde mai toată lumea a luat un teren “de investiție” și nimeni nu a făcut nimic încă. În schimb, acolo unde oamenii au dorit teren pentru case de vacanță au și construit. În proiectul Trestioara sunt aproximativ 30 de case iar în vreo 9-10 oamenii stau permanent. E și o pensiune făină în zonă (Valea cu Ponei, pe care o găsiți pe Internet și chiar și pe booking.com). În proiectul La Dumbrava (care este pornit mai recent) sunt vreo 10-12 case gata, cam 10 locatari permanent și multe proiecte începute. Dar, vă recomandăm ca, indiferent care este motivul pentru care cumpărați o parcelă, primul lucru pe care să îl faceți: să p împrejmuiți. Găsiți cea mai ieftină variantă de gard, dar împrejmuiți-l! Și dacă vreți să revedeți parcela, gardul îi va crește valoarea. În celelalte proiecte finalizate de noi lucrurile se misca (chiar bine!). De exemplu, în proiectul Cristian sunt 55 case pe cele cca 65 parcele pe care le-am vândut (cu gaz și curent și drumuri amenajate de Primărie – e drept cam în 12-13 ani) iar în proiectul Ilieni sunt 50% din parcele construite, în condiții asemănătoare (la fel, au trecut cca 10-11 ani de la vanzarea ultimei parcele). Pentru proiectele Strop de Cer și Strop de Verde, pe baza experienței noastre de mai bine de 15 ani în acest domeniu estimăm un ciclu de dezvoltare de: – circa 3-4 ani de la momentul începerii vanzarilor pana la apariția primei construcții permanente – apoi încă 1-2 ani pana la primele cateva case – încă vreo 7-8 ani pana la construcții pe 50% din parcele și apoi – încă 4-5 ani până la finalizarea construcțiilor pe 90% din parcele, odată cu finalizarea lucrărilor de adus utilitati, amenajarea cu strat asfaltic a drumurilor, iluminat stradal, canalizare, etc. Dar în principiu, în proiectele pe care le promovăm clienții trebuie sa se astepte la un orizont investitional de 15-20 ani, cu posibilitatea unui randament mult peste ceea ce ofera situatia economica. De exemplu, primul teren pe care l-am vandut în 2000 cu 3 dolari / mp (la acel moment un teren viran, pe un câmp) a avut o valoare de schimb în 2007-2008 (înainte de criza) de 60-70 eur / mp iar astăzi are un preț de 20-25 euro/mp … firește ca în cativa ani, un teren între case construite, cu toate utilitatile si cu drum amenajat, aceasta valoare va crește. Firește ca nu putem prezice viitorul și nu putem garanta aceste evoluții viitoare ! Nimeni nu o poate face ! Fiecare proiect are viața lui specifică și modul lui unic de dezvoltare. E posibil ca într-un proiect sa decoleze construcțiile în cativa ani, după cum există posibilitatea ca alt proiect să treneze. (Notă: informația de aici este valabilă în primăvara lui 2021. De atunci sigur s-a mai construit în toate proiectele noastre.)